PĒC AIZEKA AZIMOVA ROMĀNU MOTĪVIEM
Bērnībā es savai mātei teicu,
ka gribu izzināt visas Galaktikas Impērijas planētas...
sākot ar centru un līdz pašai Pēdējai Zvaigznei.
Katru vakaru viņa man stāstīja stāstus.
Es izceļojos daudzu gaismas gadu garumā.
TERMINS
Mans prāts pletās, iepazīstot daudzās pasaules.
Taču līdz Terminam es netiku.
Tas atradās pašā civilizācijas nomalē, cilvēku neskarts.
Tas bija pats gals.
Un tā stāsts man vēl ilgi palika nezināms, līdz atklājās pēc daudziem gadiem.
Līdz tas kļuva par manu stāstu.
Līdz tas kļuva...
par vienīgo stāstu.
-Nedari tā! -Piedod.
-Kur pārējie? -Mums sarunāts tikties pie žoga.
Mēs drusciņ kavējam.
Ātrāk!
-Džia! -Tik daudz akmeņu!
Velns!
Bīskapa ķetna.
-Uz ielejas pusi. -Mums jābūt ļoti klusiem.
Nulles lauks sākas tur augšā, pie tās klints.
To sauca par "Seifu".
Kolonisti skaidri zināja tikai to,
ka tas radīja lauku, lai neļautu cilvēkiem tuvoties.
Tajā ieiet nespēja neviens.
Nu, tu iesi pirmais?
Man likās, ka tu.
Ja iesi pirmais un noliksi savu atzīmi aiz klints,
-ļaušu apčamdīt savu pupu. -Džia!
Vienu minūti.
Desmit sekundes.
Vai arī 30 sekundes varēsi uz abiem paskatīties.
Zvēri pie sava mēness.
Četrreiz apzvērēts.
-Tu par uzvaru nedabūsi neko. -Redzēšu, kā viņš piemīž bikses.
Viņš netiks.
Aiziet, Kīr!
Kīr.
Viss labi?
-Tavs brālis ir pakaļķetna! -Džia, beidz smieties!
-Viņš ir nožēlojams. -Man gandrīz izdevās. Es biju tuvu.
Polij, uz kurieni?
-Velns. Polij! -Polij, nāc atpakaļ!
-Mēs nevienojāmies! -Zinu.
Es gribu redzēt rēgu.
Labi.
Velns.
-Polij? -Viņš nekustas.
Polij?
-Jāiet pēc palīdzības. -Ko tad tu te stāvi?
Viņi ir prom. Ēd.
Es redzēju rēgu.
Tu redzēji mani.
Ēd.
Vajadzēja griezties riņķī kā tavam draugam Kīram.
Tie, kas mēģinājuši tikt tuvāk, ir cietuši. Tiešām.
Tu ne.
Tu uzstādīji rekordu, un tev nekas nekaiš.
Domā?
Tava atzīme ir tik tālu, ka to neviens nav redzējis.
Tāpēc, ka tā neeksistē. Un rēgs arī ne.
Kā domā, kad tas mums izstāstīs, kas tas ir, Uzraudze?
Sauc mani par Salvoru.
Un tu domā, ka mēs tam vispār rūpam?
Nerūpam.
Tas neļauj tuvoties ne tikai cilvēkiem, bet visam - putniem, kukaiņiem.
Neviens nekad nav ticis cauri nulles laukam un nekad arī netiks.
Tas mūs brīdina, lai netuvojamies. Tāpēc neizaicini likteni.
Ej. Prātīgi!
-Viena bīskapa ķetna... -Ir pie ielejas. Zinu.
Salvora Hārdina. Hobers Mallovs. Mūlis.
TRANTORS
Reiz es šos vārdus uzzināšu.
PIRMS 35 GADIEM
Varoņi un ļaundari, kas cīnās par cilvēces glābšanu.
Bet, lai saprastu nākotni,
ir jāatceras pagātne un tie, kas to visu izraisīja.
Matemātiķis.
Moceklis.
Slepkava.
Un visnozīmīgākais no visiem spēlētājiem - Hari Seldons.
Viņa drīz dosies ceļā.
Viss nokārtosies, Reič.
Viss iet bojā.
Tas nenozīmē, ka nenokārtosies.
Tu nekad nevēlies, kaut būtu cita iespēja?
Katru dienu, dēls.
Bet šis ir optimālais brīdis.
SINNAKSS
86 960 947.
86 960 957.
86 960 971.
-86 960 987... -Ir laiks.
Gāla? Esi gatava?
Jā.
Visu mūžu esmu lūkojusies un sapņojusi, kaut būtu kur citur.
Tagad saprotu, cik ļoti man pietrūks šī skata.
Man tas nevainojami jāielāgo.
Nē, nav gan.
Mēs varam iesniegt lūgumu Reģu priesteriem.
Tu vēl vari visu apturēt. Tu vēl vari palikt.
Nē.
Te man vairs nav vietas, mamm.
Ja palikšu te, es miršu.
Bet uz Trantora būšu drošībā.
Tur mani pieņems.
Turi galvu augstu paceltu.
Tā ir viņa.
Viņi visi mani ienīst. Tu taču mani neienīsti, ko?
Nekādā gadījumā, Gāla. Es tevi mīlēšu mūžam.
Tu esi mans lielākais prieks.
Brauc man līdzi.
Mēs tur būtu bez padoma.
Ej.
Es tevi mīlu.
Dodies, bērns.
Sākam pārvietošanas sekvenci.
Lūdzam doties uz lēcienkapsulu un piesprādzēties ceļojumam.
Vai jūs kaut ko teicāt?
Nē. Bet gribēju vaicāt, vai pirmo reizi esat uz imperiālā lēcienkuģa.
Jā. Esmu gan. Es nedaudz uztraucos.
Vienkārši uzlieciet plaukstu uz ekrāna.
-Tas noskenēs jūsu rādītājus. -Paldies.
-Džerils. -Gāla.
Sinnakss?
Pamanīju vieglu akcentu.
Centrā to dzird reti,
bet es reizēm ceļoju gar nomales pasaulēm.
Lūgšanu akmeņi izņemti profesionāli.
Nezinātājs rētas pat nepamanītu.
Atvainojos, ja sarunāju ko lieku.
Es to neizjūtu, bet citi pēc lēciena atjēdzas ar vieglām paģirām.
Es nedzeru.
Mani vecāki bija nirēji aļģu fermā, un mēs cēlāmies agri.
Jūs visu ceļu gulēsiet. Viņi raudzīs, lai tā notiktu.
Lēciena laikā nez kāpēc izslēdz gravitāciju.
Nu, gravitācijas ģeneratori izdala viļņus, kas sabojā lēciendziņa spēju
izvietot četrdimensionālos punktus transdimensionālā ātrumā.
Kāpēc jūs dodaties uz Trantoru?
Es strādāšu pie Hari Seldona.
Uzvarēju matemātikas konkursā.
Oho! Hari Seldons. Un jūs esat no Sinnaksa.
Konkurss bija ļoti liels.
Sākam lēcienu pēc trīs, divi, viens.
Kā esat palikusi nomodā?
Žēl, ka lēciena laikā jāguļ.
Esot iespaidīgs gaismu šovs.
Bet, ja neesi Kosmiskais,
tavs prāts un ķermenis varot doties dažādos ceļojumos.
Es visu ceļu nogulēju.
...un gatavojieties izkāpšanai.
Oho!
Lai nu ko saka par Impēriju, bet būvēt viņi māk.
Neticami!
Sveicam uz Trantora, Impērijas sirds.
Lūdzu, cieniet un baudiet mieru.
Vai tie ir karavīri?
Jūsu pasaulē par to droši vien neziņoja.
Kaut kāda jezga galaktikas malā -
uz Anakreona un Tespisa.
Imperiālie novērtētāji nonāca krustugunīs, tāpēc nu tas kļuvis nopietni.
Galvotājs un kontaktpersona?
Dr. Hari Seldons. Strīlinga Universitāte.
Paredzētā atgriešanās uz savas planētas?
Es neatgriezīšos. Tagad manas mājas ir te.
Jebkura kabīne uz stumbra. Lūdzu, cieniet un baudiet mieru.
Paldies.
Tagad, kad jūs pazīstu nedaudz labāk, lieki jums visu neskaidrošu.
Taču šis gan ir iespaidīgi.
Lūdzu, dodieties uz brīvu kabīni.
Pēc brīža šī kabīne dosies lejup pa stumbru.
Es palikšu nomodā visu braucienu.
Es arī.
Kritiens no Trantora stacijas līdz planētas virsmai aizņem 14 stundas.
Lai gan būtībā tā nav virsma.
Miljardiem pilsoņu savu dzīvi pavada zem Trantora ārējā apvalka,
smagi strādājot daudzos simtos apakšzemes stāvu,
nekad neieraugot sauli vai zvaigznes.
Visa pārpalikusī dabiskā pasaule piederēja Imperatoriem.
Rītam.
Zenītam.
Rietam.
Ģenētiskajai dinastijai.
Kleona I kloniem, radītiem dažādos vecumos.
Meistar Orlio!
Impērij.
Cik ilgi pie mums esat strādājis?
68 privileģētus gadus, Impērij.
Sienas gleznojumu sāku tīrīt, kad man bija 12.
Kopš tā laika no viena gala līdz otram esmu ticis četras reizes.
Nu jau katru nokrāsu zinu no galvas.
Sakiet, vai dažas krāsas ir grūtāk notīrāmas par citām?
Purpurbrūnā.
Miršu zilā.
Safrāndzeltenais ir ļoti agresīva krāsa.
Un tumšsarkanais? Vai tumšsarkanais ir agresīvs?
Impērij?
Mums tapis zināms,
ka jūsu mājoklī atrasts Hari Seldona traktāts.
Atvainojos, Impērij. Es rīkojos muļķīgi.
Vienkārši es biju...
Dzirdējis runas par viņa paziņojumiem un kļuvis ziņkārīgs.
Seldonu dēvē par Kraukli, vai ne?
Runā, ka viņš pret Impēriju esot noskaņots visai kritiski.
Nu, ar prieku varu ziņot, ka viņa teiktais ir nepamatotas nejēdzības,
turklāt atbaidoši uzrakstītas, ja drīkstu piemetināt.
Tomēr šim cilvēkam ir uzradušies sekotāji.
Cilvēki, kas savas cerības saista ar katru Kraukļa Seldona vārdu.
Vārdiem piemīt tieksme kļūt par postošu ugunsgrēku, Orlio.
Es esmu lojāls, Impērij. Es nemūžam...
Es zinu, tāpēc arī runāju par to klātienē.
Impērij...
Par ko šodien mācies, brāli Rīt?
Par Tālo Apvidu karalistēm.
Iemācījos senu Anakreona dziesmu par medībām.
Nu, mūzikā ir daudz patiesības.
Zēns ar nazi izlaiž asinis stirnai un pēc tam ielien viņas kažokā.
Tā īsti nav medību dziesma.
Tā ir piedauzīga dziesma par zēna pirmo reizi ar sievieti.
Atkārto to vēlreiz galvā. Un nejauc vienu ar otru.
Brāli Zenīt, lai nu ar pāvu tiek galā pavāri.
Saviem biogrāfiem no tā nekļūsi mazāk aizraujošs.
Brālis Riets domā, ka to daru tāpēc, lai būtu aizraujošs.
Un brālis Zenīts labāk tulko manus vārdus, nevis dod man gaļu.
Tie ir tauki.
Pirms cepšanas pavāri tos ar šļirci iešļircina zem ādas.
-Vai zini, kāpēc ar šļirci? -Tā ir efektīvāk?
Viņi baidās, ka ar nazi,
kā to pieprasa senā tradīcija,
pārplēsīs ādu un es viņus nosūtīšu uz sautējumu kabīni 50 stāvus zemāk.
Un tas viss rada problēmas. Kāpēc?
Tāpēc, ka, baidoties kļūdīties, cilvēki darbu noteikti izdarīs nepareizi.
-Tā ir slikta pārvaldība. -Nē, slikti pagatavots pāvs.
Ne no visa var mācīties.
Impērij!
Demerzela!
Ierodas Tespisa un Anakreona delegācijas.
-Kādi viņi šķita? -Saīguši.
Barbaru karalistes. Ķezu no tām vairāk nekā labuma.
Lai Tālo Apvidu tirgotāji iesniedz tarifu prognozes.
Apģērbies glīti. Lai kāds tev izsukā matus.
Tas nebūs svarīgākais, ko mēs paveiksim šai nedēļā,
taču viņiem tas būs svarīgākais notikums visā mūžā.
Anakreons un Tespiss. Pavērojiet katras puses izturēšanos.
Viņi viens otru ienīst.
Viņu naidīgums ir leģendārs. Taču karš maksā dārgi.
Tāpēc esam viņus izsaukuši uz sarunām, lai vienotos par mieru.
Paldies, ka pavadījāt.
Lai veicas jaunajā darbā! Ceru, ka Hari Seldons izrādīsies tālā ceļa vērts.
Paldies.
Jauki.
Reič, Reič, Reič. Kur tu esi?
-Tas esmu es. -Ko?
Es - Reičs.
Es strādāju pie Hari. Dr. Seldona.
-Bagāžas saņemšana ir tur. -Nē.
Nē. Tas ir viss, kas man ir.
Skaidrs.
Tad pārējā planēta ir tur.
Esot perfekta kopija.
Lai gan mēs zem ārējā apvalka to nezinām.
Pusi 64. stāva aizņem serveri, kas projicē debesis.
Vai uz Trantora vēl ir Reģu baznīca?
Šķiet, lejā. 22. stāvā.
Gribētu to apskatīt.
Kas ir?
Atvainojiet, es...
Vēl nebiju saticis nevienu no Sinnaksa.
Vēstījums par līdzcietību un pārvaldību -
Dvēseļu gleznojums.
Pie tā ik dienas strādā ģenētiskās dinastijas vecākais loceklis.
Gleznojumā atainots četrus gadsimtus ilgušais miers un Galaktiskā ģimene.
Vai pamanījāt aktīvo krāsu? Kā pigmenti teju nemanāmi kustas?
Provinces vēstniek Zandem!
Vai jums par Gleznojumu ir kāds jautājums vai komentārs?
Mēs tikai apbrīnojām Impērijas labestības pilno varenību.
Jo tas ir brīnums.
86 963 537.
86 963 549.
86 963 563.
963 567.
86 963 573…
-Jūs lūdzaties? -Nē. Kāpēc prasāt?
Jums kustējās lūpas.
Jā. Kad uztraucos, es skaitu pirmskaitļus.
Hari teica, ka šo gribēsiet redzēt.
Gāla, iepazīstieties - Hari.
Dr. Seldon.
Esmu ļoti pagodināta par jūsu ielūgumu.
Ko domājat par Imperiālo bibliotēku?
Apbrīnojama. Tik daudz grāmatu vienuviet.
Droši vien uz Sinnaksa grāmatas bija grūti pieejamas.
Lūdzu, apsēdieties.
Nu, vai zināt Kalles devīto locījumu pierādījumu?
Jā, bez tā nebūtu varējusi atrisināt Abraksu.
Neviens cits nebija iedomājies to izmantot - jau 500 gadus.
Kāpēc, jūsuprāt, tā?
Kalles teksts ir poētisks.
Tas ir skaists, bet grūti iedomāties, ka tajā ir strikta sistēma.
Tātad nopietni zinātnieki viņas darbus nelasa.
Kāpēc jūs lasījāt?
Sākumā Kalle mani aizrāva ar vārdu ritmu.
Matemātiku es nepamanīju.
Taču, kad sāku lasīt starp rindiņām,
es sapratu, ka viņa izvirza radikālu teoriju
par veselo skaitļu gredzeniem nearhimēda lokālajos laukos.
Izvirza gan.
Tomēr man jābrīnās,
kā jums vispār izdevās uzdurties Kalles devītajam pierādījumam,
ņemot vērā, kur dzīvojāt.
Te nav Sinnakss, Gāla. Te zinātkāre nav noziegums.
Es jutos vientuļa.
Tur gandrīz neviens nedomāja tā, kā domāju es.
Bet matemātika neizvēlas. Tā netiesā.
Domāju gan, ka jutāties vientuļa - tāds prāts tādā pasaulē.
Kalles pierādījuma manuskripta oriģināls. Viņas dzimtajā traksiešu valodā.
Mani rīt arestēs. Un jūs arī.
-Ko? -Tas ir gandrīz droši.
Arestēs? Kāpēc?
Ir nenulles iespēja, ka tā nenotiks. Taču šāds skaitlis nav apspriešanas vērts.
Nē, tā būs kāda kļūda.
Cilvēki melo, Gāla. Skaitļi ne.
Vai esat pazīstama ar manu darbu? Ar psihovēsturi?
-Ikviens matemātiķis ir lasījis jūsu... -Vai jūs šim konceptam piekrītat?
Teorētiski, taču nesaprotu, kāds tam sakars ar...
Tā nav tikai teorija.
Tas ir cilvēces liktenis, izteikts skaitļos.
Un iemesls, kāpēc Impērija mūs arestēs.
Viņus baida, ka jūs spējat paredzēt nākotni.
Viņus baida, ka cilvēki manām spējām tic. Un manis paredzētā nākotne viņiem nepatīk.
Un kāda tā ir?
Trantors tiks iznīcināts. Impērija ies bojā.
Jūs taču saprotat, ka tas nav tas, ko alkstu cilvēkiem pavēstīt.
To vienkārši saka matemātika.
Kāpēc tad ļāvāt man mērot tālo ceļu, ja tikšu arestēta?
Labs jautājums. Atbildiet pati.
Tāpēc, ka es atrisināju Abraksu.
Viņuprāt, es vienīgā varu pierādīt, ka jums nav taisnība.
Un tā būtu, ja es maldītos. Bet es nemaldos.
Jūs to zinājāt jau tad, kad izrādījāt man apkārtni?
Uz spēles ir likta lielāka likme, nekā spējat iedomāties.
Dodamās šurp, es riskēju ar savu dzīvību.
Un jūs gribat, lai riskēju atkal un apstiprinu jūsu aprēķinus?
Tas nav īsti precīzi, vai ne tā, Gāla?
Jūs Sinnaksu pametāt par mata tiesu no aresta.
Tātad jūs zināt, ka matemātika nekad nav tikai skaitļi.
Nepareizās rokās tā kļūst par ieroci.
Pareizās - par glābiņu.
Ejiet.
Izgulieties.
Meklējot jūsu viesnīcu, viņiem paies vai visa nakts.
Drīz atkal tiksimies.
Zinu, ka tā nav tā balva, pēc kuras atbraucāt...
bet būs jāiztiek ar to.
-Es nevaru to pieņemt. -Skaidrs, ka varat.
Šī ēka reiz nodegs. Šī zādzība ir žēlastība.
Esmu lasījusi visus viņa darbus - psihovēsturi.
Es tikai neiedomājos, ka viņš to izmantos tā.
Impērija jums pāri nedarīs. Jūs esat viņiem vajadzīga.
To jūs nevarat zināt. Un viņš arī ne.
-Gāla... -Nē.
Jūs to neesat piedzīvojis.
Ja planēta grib, lai cilvēks mirst, viņš mirst.
Vēstnieks Zandems, planēta Anakreons, Tālie Apvidi.
Impērij.
Darināts no Talīna meža senākā koka.
No tā paša, no kura tika darināts
Anakreona dižākā mednieka Lārkena Kaīna loks.
Pateicos, vēstniek.
Vai jums patika Dvēseļu gleznojums?
Jā, Impērij. Neko tādu vēl nebiju redzējis.
Augstā diplomāte Šeja An Šeja. Planēta Tespiss, Tālie Apvidi.
Impērij.
Tespisa Ablūcijas grāmata.
Rotājumi kalti pavisam nesen par godu imperiālajam mieram.
Pateicos, augstā diplomāte.
Un pateicos abām delegācijām, ka mērojāt ceļu uz Trantoru.
Lai gan jums nebija izvēles.
Deviņus gadsimtus Antora joslas līgums jūsu planētām ir lieti noderējis.
Pagājušogad Tespiss atklāja klaiņojošu asteroīdu,
kurš, viņuprāt, bija atdalījies no līgumā atrunātās zonas.
Mēs neieņēmām oficiālu nostāju.
Tikai mūsu 10 procentus.
Anakreons uzskata, ka Tespiss rīkojas negodprātīgi.
Impērija uzskata, ka imperiālās asinis ir izlietas
neapdzīvota akmens dēļ, kas atrodas 50 000 gaismas gadu attālumā.
Trīs uzskati, un katra dēļ ir notikuši tūkstoš kari.
Turpmākās dienas noteiks, vai sekos nākamais.
Cieniet un baudiet mieru.
Brāli Rīt, kādas ir tavas domas?
Tespisieši grib tev atgādināt,
cik Antora joslas asteroīdi ir svarīgi viņu reliģijai.
Bet paskaties šeit, metāla kalumos.
Spiedoga raksts ir veidots no smagā pallādija.
Tas ir metāls no klaiņojošā asteroīda. Kā jums liekas, cik liela spiedoga daļa?
-Varbūt piektā daļa? -Drīzāk ceturtā.
Patlaban tespisieši mums atdod 10 % no iegūtās rūdas.
Ar to viņi bez vārdiem grib teikt,
ka ir ar mieru dot pat 25 %, ja piesliesimies viņiem.
Te metāla nav vispār. Pat bultu uzgaļos.
Tieši tā. Kāpēc?
Anakreoniešiem vajag pallādiju.
Viņiem tā nav nemaz.
Tas ir gluži kā medību dziesmā. Runa it nemaz nav par medīšanu.
Māksla vienkārši ir politikas saldākā mēle.
Tālo Apvidu paradumi var šķist dīvaini.
Taču mēs, pievēršot uzmanību sīkumiem, saglabājam mieru.
Un, ja cilvēki sāk neklausīt, mēs sitam ar lielu mietu.
Paldies.
Seldons un meitene.
Nedomā tik daudz par mietu.
Reģu baznīca. Vai mums pietiek laika?
Jā.
Viņa var apsēsties. Viņš paliks stāvus.
Taču viņam būs jānoliek ieroči.
Mēs ar ķeceri runāsim.
Kad atmostamies...
Mēs runājam vārdus.
Un vārdi mūs padara redzamus.
Vai zināt, kas es esmu?
Es zinu, ka viņa ir atrāvusi Gulošā vārdus no savas sejas
un vairs nevar tikt Dieva saskatīta.
Bet vai jūs zināt, kas es esmu?
Viņa ir atrisinājusi vienu no dzīves senākajām mīklām
un tādējādi pazeminājusi dzīves vērtību.
Protams, ka zinu.
Uz Sinnaksa viņa ir teju tikpat slavena kā viņas jaunais dievs Seldons.
-Viņš nav dievs. -Nē, nav gan.
Viņš mirs kā visi viņam līdzīgie cilvēki - Dieva neieraudzīts.
Tāpat kā viņa sekotāji. Tāpat kā viņa.
Gāla Dornika. Teikšu tikai vienreiz,
jo esmu augstākais un vienīgais reģu priesteris šai pamestajā pasaulē.
Ja esi nonākusi grūtībās, es varu palīdzēt.
Vai to tu vēlies?
Gribat, lai palieku?
Vai tas viņus atturētu no manis arestēšanas?
Nē.
Būs jau labi.
-Vēl tiksimies. -Tiešām?
Protams.
Dažiem patīk vēl pēdējo reizi palūgties.
Jūs to darījāt?
Nē.
Ko vari par viņu teikt?
Viņi viņu vēl nav pārliecinājuši.
Vēl.
Ko par viņu domājat jūs?
Abraksu viņa atrisināja pati. Par to esmu pārliecināts.
Kas attiecas uz otru jautājumu - nu, gan redzēsim.
Mani sauc Lorsa Avakima.
Mani atsūtīja Hari.
Kur viņš ir?
Arestēts. Kā jau viņš paredzēja.
Jūs abi esat apsūdzēti valsts nodevībā,
sazvērestībā ar mērķi vājināt Impēriju.
Īsts murgs.
Hari grib, lai zināt: viņš ļoti nožēlo, ka jūs iesaistījis.
Viņš nav vainīgs.
Vai tomēr ir?
Tagad varam runāt atklāti.
Tiklīdz Impērija uzzināja par Hari secinājumiem,
viņi neslēpa savu vēlmi šo projektu izjaukt.
Vai Hari mani šurp atsauca kā ēsmu, jo varu pierādīt, ka viņš maldās?
Viņš nemaldās, mis Dornika.
Bet par ēsmu jums taisnība.
Jums viss kārtībā?
Āķis sagādā sāpes, bet es cenšos pārāk nespirināties.
Visiem piecelties!
Ir sasaukts Kleona XII tribunāls.
Jūsu Cildenības, pārkāpēji Dr. Hari Seldons un Gāla Dornika
ir apsūdzēti tik baisos noziegumos, kas apdraud ne tikai Trantora,
bet visas galaktikas pastāvēšanu.
Es pierādīšu, ka Dr. Seldons un viņa sekotāji
ir sazvērējušies ar mērķi iznīcināt ticību mūsu Impērijai.
Dr. Seldon. Vai piecelsieties?
Jūs nākat no Helikona pasaules, vai tā?
Jā.
Vai nosauksiet savu ieņemamo amatu uz Trantora?
Esmu varbūtības teorijas profesors Strīlinga Universitātē.
Precīzāk - psihovēstures jomā.
Lūdzu, definējiet to.
Psihovēsture ir paredzēšanas modelis,
kas izveidots daudzskaitlīgu populāciju uzvedības prognozēšanai.
Vienkāršā valodā runājot, jūs apgalvojat, ka spējat paredzēt nākotni?
Nu, es nezinu, ko jūs ēdīsiet vakariņās,
ja to jūs vaicājat.
Jūs zināt, ko es vaicāju.
Galaktikas Impērija sevī ietver kādus astoņus triljonus personu.
Vai tā būtu pietiekami liela populācija, lai jūs izteiktu paredzējumu?
Jā.
Un vai jums ir paredzējums šai konkrētajai populācijai?
Jā.
Dalieties tajā.
Trantors un Galaktikas Impērija piecu gadsimtu laikā sagrūs.
Klusumu, brāļi!
Uz brīdi pieņemot jūsu apgalvojumu, vai varat pierādīt tā patiesumu?
Tikai citam matemātiķim, kas pārzina ordinālo analīzi.
Cik parocīgi.
Jūsu patiesības ir tik ezotēriskas, ka ir neaptveramas teju katram pilsonim.
Tās nav manas patiesības. Tās pieder zinātnei.
Impērija ir 12 000 gadu veca, doktor.
Vai mums tiešām jātic, ka tā var izzust pēc 500 gadiem?
-Varbūt vēl ātrāk. -Ātrāk?
Satrunējis stumbrs izskatās stiprs, līdz vētra to pāršķeļ uz pusēm.
Padomājiet par nesenajiem notikumiem Tālajos Apvidos.
Mēs neesam šeit, lai padomātu par citiem...
Bet tas ir jādara!
Impērija sagrūs.
Kārtība izzudīs.
Starpzvaigžņu kari būs nebeidzami.
Desmittūkstoš pasauļu pārvērstas par radioaktīviem izdedžiem.
To nevar novērst nekāda mūsu rīcība.
Šis... barbarisma posms.
Cik ilgi tas, jūsuprāt, ilgs?
30 000 gadu, advokāt.
Paziņoju tiesai, ka Dr. Seldona "paredzējumu" patiesais mērķis
ir graut sabiedrības uzticību.
Es neesmu revolucionārs.
Nu kas tad jūs esat?
Jūs jau pateicāt, ka nākotni nav iespējams mainīt.
Kāds tad īsti ir jūsu projekta mērķis?
Es mēģinu mīkstināt kritienu.
Tas nav novēršams.
Šie daudzskaitlīgie notikumi jau steidzas mums pretī.
Taču mēs varam saīsināt tumšo laiku, kas tiem sekos.
Par cik?
Ja rīkojamies pēc jūsu plāna - par cik?
Mēs tumsā dzīvotu apmēram tūkstoš gadus, advokāt.
Un ja tik vien, mums būtu jāpateicas dieviem.
Patiesībā mani nesauc Džerils.
Bet jūs varat turpināt mani tā saukt.
Mēs jūs jau labu laiku vērojam.
Patiesībā kopš brīža, kad atrisinājāt Abraksa varbūtību.
Es jums atnesu dāvanu.
Viņš to sauc par pirmradiantu. Skaists, vai ne?
Viņš apgalvo, ka tajā ietverti visi viņa paredzējumi par Impēriju,
izteikti matemātiskā vienādojumā.
Vai viņš jums ļāva to izpētīt?
Nē.
Vai jums tas nešķiet dīvaini?
Viņš rada tik neskaidru teoriju, ka neviens visā galaktikā to nespēj saprast,
bet, kad atrod kādu, kas spēj, viņš viņai neļauj ielūkoties aiz priekškara.
Kāpēc?
Tāpēc, ka vēsturē ir pilns ar šarlatāniem un viltus mesijām.
Ja nu viņš runā patiesību? Ja nu psihovēsture ir īsta?
Ja viņa vienādojumi ir kļūdaini, jūsu morālais pienākums ir tos atmaskot.
Un ja tie ir patiesi?
Noliedziet tos un dodieties mājās.
Un es apsolu - Impērija izdomās, kā izteikt savu pateicību.
Es šo aprēķinu vienkāršošu, Gāla.
Ja teiksiet, ka Hari ir melis, viņš mirs.
Ja neteiksiet, mirsiet jūs.
Tātad mums visiem vajadzētu iebāzt galvu smiltīs?
Ja viņa vienādojumi ir patiesi,
Impērija sāks risināt šo problēmu kā vienmēr -
neiedzenot šausmās triljoniem cilvēku.
Un man vajadzētu ticēt jums - spiegam?
Jums vajadzētu ticēt prātiem, kuri radīja Trantoru,
radīja lēciendzini, Zvaigžņu tiltu.
Mūsu pusē tos sauc par zinātniekiem, nevis politiķiem.
Es zinu, kāda ir tā jūsu puse, Gāla.
Tur viņus sauc par ķeceriem un noslīcina.
Un vēl es zinu, kas notika uz lēcienkuģa.
Lēciena laikā...
jūs bijāt nomodā.
Pie apziņas.
-Kāpēc man par to melojāt? -Nezinu.
Tas mani biedē.
Kas?
Būt atšķirīgai.
Mēs visi esam atšķirīgi.
Mana māsa līdz septiņu gadu vecumam nerunāja.
Un arī tad tikai lietvārdus.
Bet jūs esat neparasta.
Un ja nezināt, kādā ziņā, tad mudinu jūs to noskaidrot,
iekams to nav izdarījis kāds cits un izmantojis pret jums.
Jūs apgalvojat, ka jūsu plāns var mazināt tuvojošos tumsu.
Kā?
Stāsta, ka senajie bija uzbūvējuši pasaules gudrības krātuvi.
Mītā teikts, ka tā nodega.
Es piedāvāju kaut ko ne tik centralizētu.
Galaktikas Enciklopēdiju.
Pēc sabrukuma, kad cilvēce izrausīsies no pelniem,
nākamajām paaudzēm būs kaut kāds izejas punkts.
Pamati.
Viņiem nebūs jāizgudro ritenis. Zināšanas jau eksistēs.
Taču mēs glābsim ne tikai zināšanas,
bet arī cilvēces pieredzi.
Mūsu pieredzi.
Trantoram jau ir Imperiālā bibliotēka.
Uz cik ilgu laiku?
Lūk, šis apgalvojums liek mums atgriezties pie lietas kodola.
Jūs teicāt, ka varat pierādīt savu teoriju cilvēkam, kas pārzina ordinālo analīzi.
Gāla Dornika, lūdzu, piecelieties.
Lūdzu, pienāciet pie paaugstinājuma.
Jūs esat no Sinnaksa, vai tā? Tas būtu jāpasaka.
Esmu.
Jums ir izņemti lūgšanu akmeņi.
Jūs izskatāties gandrīz kā mēs.
Cik saprotu no jūsu pasaules, tad lūgšanu akmeņu izņemšana
nozīmē atteikšanos no Reģu baznīcas.
Vai tā?
Tāda ir baznīcas doktrīna, jā.
Sakiet, vai tur aizvien nogalina zinātniekus un matemātiķus?
Ja jūs runājat par Tīrīšanu, tad...
Baznīca lieto terminu "Šķīstīšana", Jūsu Cildenības.
Kad pēc baznīcas doktrīnas
matemātikas studēšanu pārtrauca uzskatīt par ķecerību?
Tas nav pārtraukts.
Un tomēr jūs atrisinājāt Abraksa varbūtību.
Jā.
Pasaulē, kurā tika nodedzinātas universitātes.
Jūs tur noteikti jutāties vientuļa.
Varu vien iedomāties, kāda bija sajūta, kad jūs ievēroja Dr. Hari Seldons.
Kad jums deva darbu. Kad tikāt novērtēta.
Ko jūs gribat zināt?
Es gribu zināt, vai ir kāda iespēja...
ka jūs Hari Seldona darbu varētu vērtēt objektīvi.
Nezinu. Varbūt nevaru.
Varbūt tāpēc esat mani izsaukuši.
Vakar jums tika dota iespēja novērtēt Dr. Seldona apgalvojumu precizitāti.
Vai nonācāt pie secinājuma?
Jā.
Un?
Dr. Seldona aprēķini...
ir pareizi.
Impērija iet bojā.
Nogaliniet viņus.
Pielieciet tam punktu.
Hari, debesis.
Kaut kas ir noticis ar Zvaigžņu tiltu.
Lūdzu, cieniet un baudiet mieru.
Paredzētā atgriešanās uz savas planētas?
Pēc trim dienām.
-Lūdzu, cieniet un baudiet mieru. -Paldies.
Pēc brīža šī kabīne dosies lejup pa stumbru.
Varbūt būs jūtams trieciens.
Lūdzam piesprādzēties, pirms sākusies nolaišanās.
Trieciens apņēma planētu kā cilpa.
Tas izskrēja cauri 50 stāviem.
-Imperator... -Klusu!
Ir ziņots, ka pirms sprādziena atskanējuši Anakreona un Tespisa karasaucieni.
Dumpja dziesmas.
Mēs tajā neesam iesaistīti, mēs...
Saprotams, jūsu dāvanas mēs atdosim atpakaļ.
86 963 777.
86 963 791.
Ko jūs te darāt?
Iesniedzu prasību komitejai.
Esot simt miljoni bojāgājušo.
Iespējams, Tālajos Apvidos sākusies sacelšanās.
Uzbrukumi visu mainīja.
Hari teica: ir nenulles iespējamība, ka jūs mirsiet,
bet arī tas ir skaitlis.
Hari tiks nogalināts, Gāla.
-Jums nav jāmirst līdz ar viņu. -Jau teicu, ka viņa aprēķini ir pareizi.
Pasakiet, ka parēķinājāt vēlreiz. Pasakiet, ka kļūdījāties.
Jūs esat zaudējis ticību.
Piedodiet.
Tas nav vajadzīgs.
Piecelieties!
Man runāt pirmajam, vai arī to darīsiet jūs?
Bet lūdzu, Dr. Seldon.
Runājiet.
Jūs mūs uzskatāt par atbildīgajiem.
Kā lai neuzskatu?
Mana zinātne var paredzēt sabiedrības, nevis indivīda rīcību.
Taču es neesmu pārsteigts, ka tā notika.
Kāpēc tā?
Esat kļuvuši pārāk vāji.
Tāpēc Tālo Apvidu karalistes deva triecienu pirmās.
Un vai viņus par to var vainot?
Sajutuši nespēku, drīz arī citi sāks izrādīt spiedienu.
Pilnīgi droši var gaidīt prasības no kādas no galaktikas lielajām reliģijām.
Vai varbūt sacelšanos tepat uz Trantora.
Zvaigžņu tilts! Kas to izdarīja?
Es nezinu.
Pasakiet, kāpēc lai es uz vietas nenonāvētu jūs un jūsu sekotājus?
Mani sekotāji nav vainīgi!
Nonāvējiet, un pēc gada būsiet miris.
Ierunājās brīnumbērns.
Nu tad runājiet.
Jūsu aģents Džerils lūdza, lai pārbaudu Dr. Seldona darbu.
Es vienādojumu parisināju nedaudz tālāk.
Ja nogalināsiet viņu, sabrukums paātrināsies.
Nu tas gan jūsu pusei ir viens izdevīgs aprēķins.
Tikai viņš var saīsināt tumsas periodu.
Nogalinot viņu, nogalināsiet cerību.
Ja nogalināsiet cerību...
nogalinās jūs.
Kāda neticama sakritība!
Vienīgie divi cilvēki, kas var izglābt galaktiku, ir šeit.
Un vienam no viņiem nav taisnība.
Piekrītu.
Ja sabrukumu var paātrināt, vai to nevar arī palēnināt?
Var. Par pāris gadsimtiem.
Neturiet to noslēpumā.
Pārtrauciet imperiālo klonēšanu.
Imperiālā klonēšana ir apturējusi karus!
Imperiālā klonēšana ir atnesusi mieru!
Mūsu ģenētiskā dinastija ir valdījusi teju četrus gadsimtus.
Jūs noteikti saprotat, cik vērtīgs ir jaunāks prāts, kam piemīt jūsu intelekts.
Redziet, es vērtību saskatu atšķirīgajā,
jaunajā.
Jūs nepiedāvājat neko jaunu.
Vīnoga gan ir jaunāka...
taču vīns tas pats,
kas lemts tai pašai pudelei.
Jūs nevarat izglābties...
taču varat glābt radīto mantojumu.
Jūsu mantojumu vai manu, Dr. Seldon?
Cik laika jums vajadzēja...
lai atslēgtu pirmradiantu?
Sanāca ar otro reizi.
Jūs zinājāt, ka viņi man to piedāvās.
Hari, kad to ieraudzīju, es...
Man tiešām likās, ka viņi mēģinās panākt, lai cīņa šķiet vienlīdzīgāka.
Taču viņi pat necentās, vai ne?
Vai mēs centāmies?
Āķis aizvien nodara sāpes?
Zailass lietoja to pašu frāzi: "Es jutos vientuļš."
Viņi noklausījās.
Un jūs to zinājāt.
-Viņi šobrīd noklausās. -Labi!
Ko jūs gribat, lai viņi dzird?
Ēsma bija Abrakss, nevis jūs.
Es tikai izdarīju gājienu pirms viņiem.
Jums, Gāla, te ir lielāks svars, nekā pati apjaušat.
Imperators ir noteicis, ka jūsu nāve nav labākais iznākums Impērijai.
Jums tiks ļauts uzlabot savu darbu psihovēstures jomā,
lai radītu savu Fondu.
Bet ne uz Trantora.
Uz Termina.
Tas ir neapdzīvots, atrodas Perifērijā
līdzās galaktikas Tālajiem Apvidiem.
Anakreons un Tespiss arī atrodas Perifērijā.
Jā, jūsu kaimiņi būs barbaru karalistes.
Jūs brauksiet ar lēno kuģi.
Impērija jums aizliedz izmantot lēciendziņa tehnoloģiju.
Jūs mūs izsūtāt trimdā.
Uz Termina jūs netraucēsiet Trantoru,
un tādējādi netiks traucēts Imperatora miers.
Galaktika zinās, ka jūs cīnāties pret sagruvi.
Ja psihovēsture izrādīsies viltus zinātne,
jūsu Fondam tiks ļauts izdzist.
Un, ja tā izrādīsies patiesa,
jūs pieteiksieties tai par atbalstītājiem, lai vairotu sava režīma slavu.
Termins? Pirmo reizi par tādu dzirdu.
Un ne bez iemesla. Tas ir 50 000 gaismas gadu attālumā.
Bez lēciendziņa ceļš prasīs...
-878 dienas. -Aptuveni.
Viss būs labi.
Būs grūtības - tas ir neapstrīdami.
Termins riņķo ap sarkano punduri.
Gadalaiki ir galēji, metālu un derīgo izrakteņu ir maz.
Jūs to labi pazīstat.
Trimda bija mērķis.
Un Termins vienmēr ir bijis optimālākā vieta.
Tālu Perifērijā.
Impērijas atbalsts bez imperiālajiem spiegiem - ideāli.
-Cik no pārējiem to zināja? -Tikai Reičs.
Par to, ko jūs pateicāt Imperatoram...
Cik uz priekšu manos aprēķinos jūs ielūkojāties?
Ko jūs patiesībā ieraudzījāt?
-Es īsti nevarēju saprast. -Tātad melojāt?
Es izvirzīju hipotēzi.
Uz Sinnaksa neviens negribēja dzirdēt, ka mūsu okeāna līmenis ceļas.
Domāju, ja panākšu, ka cilvēki ieklausās, varēšu viņus glābt.
Pārmaiņas ir biedējošas. It īpaši tiem, kas ir pie varas.
Un es jutu Impērijas bailes.
Kad ielūkojos pirmradiantā, es ieraudzīju tumsu.
Sākumā tā mani aizrāva. Tā bija satriecoša.
Bet tad es ielūkojos dziļāk
un pašā galā varēju saskatīt sīku gaismas stariņu.
Un sapratu, ka ne jau no sagruvuma viņi baidās.
Bet gan no tā, ka jūsu plāns varētu izdoties.
Lai uzceltu, vajag vairāk spēka, nekā lai nodedzinātu.
Un es gribu celt, Hari.
Jums būs izdevība.
Šī nav ne Fonda pirmā krīze, ne pēdējā.
Jādomā, ka jūs jau zināt, kāda būs nākamā krīze.
Tiks saglabāts Imperatora sirdsmiers.
No Sinnaksa uz Trantoru. Un nu - uz Terminu.
Jūs ieradāties ar cerību glābt savu pasauli.
Es jūs lūdzu sapņot lielākā mērogā.
Kāpēc palikt pie vienas pasaules? Kāpēc gan neizglābt galaktiku?
Nudien.
TERMINS
PĒC 35 GADIEM
Hari bija paredzējis visu.
Visu to, ko tikai viņš varēja paredzēt.
FONDS
Psihovēsture varēja paredzēt veselu populāciju rīcību
ar pārsteidzošu precizitāti.
Taču, kad runa sākās par indivīdiem, viss kļuva daudz neskaidrāk.
Neviens nevarēja pietuvoties Seifam. Tikai izņēmums - Salvora Hārdina.
Un man vienmēr bija jādomā...
Kad Hari radīja savu plānu,
vai viņš saprata, ka galaktikas liktenis būs atkarīgs no tā, ko viņa tur atradīs?
Domāju, ka saprata.
Un domāju, ka no tā viņš visvairāk baidījās.
LINDAS ANNAS LEVITANAS PIEMIŅAI
Tulkojis Imants Pakalnietis